Bretagne/Korpus-divyezhek-brezhoneg-galleg huggingface dataset:
Le SDE35 répond aux services instructeurs des collectivités sur la technique et le coût du raccordement électrique de la demande d'urbanisme dans le délai de consultation d'un mois.
Respont a ra SDE35, dindan miz, da servijoù ensellet ar strollegezhioù diwar-benn teknik ha koust ar c'henstagañ tredan er goulennoù kêraozañ.
A chaque nouvelle instruction, les Maires s'interrogent sur les conditions de raccordement au réseau électrique.
Pa vezont oc'h ensellet evit raktresoù nevez e klask ar Vaered gouzout penaos e vo graet ar c'henstagañ ouzh ar rouedad tredan.
Les élus ont la possibilité de solliciter le SDE35 qui leur apporte des réponses précises pour décider en toutes connaissances de cause.
Gallout a ra an dilennidi goulenn sikour digant SDE35 a zegas respontoù resis dezho evit kemer divizoù gant gouiziegezh vat.
Le SDE35 analyse les différents actes d'urbanisme (certificats d'urbanisme, permis de construire, ...) transmis par les communes.
Dielfenniñ a ra SDE35 an aktaoù kêraozañ (testenioù kêraozañ, aotreoù sevel...) kaset gant ar c'humunioù.
Chaque dossier fait systématiquement l'objet d'une étude de la solution de raccordement de référence, solution techniquement et administrativement réalisable afin de minimiser le coût de raccordement.
Evit kement teuliad a vez e vez, dre ret, studiet an doare da genstagañ dave, da lavaret eo an doare a c'haller seveniñ e-keñver an teknik hag ar reolennoù, d'ar priz da vezañ an izelañ ar gwellañ evit kenstagañ.
Le SDE35 transmet à la commune sous 1 mois une réponse détaillant les conditions techniques et financières de raccordement au réseau électrique.
A-benn ur miz goude, d'ar muiañ, e kas SDE35 e respont d'ar gumun, a zispleger ennañ dre ar munud an doare ma vo sevenet ar c'henstagañ ouzh ar rouedad tredan e-keñver an teknik hag an arc'hant.
Le coupon réponse doit être retourné par la commune au SDE35 pour l'informer de sa décision.
Ret eo d'ar gumun kas ar baperenn respont da SDE35, dezhañ da c'houzout peseurt diviz a zo bet kemeret ganti.
Chaque dossier est enregistré sur la base cartographique du SDE35 permettant d'en tenir compte dans les différents projets de développement du réseau sous maîtrise d'ouvrage du syndicat.
Enrollet e vez pep teuliad war diaz kartennoù SDE35, evel-se e vez kemeret e kont en oberoù evit diorren ar rouedad dindan mestroniezh an oberiadur gant ar sindikad.
Ce service gratuit permet à la collectivité en charge de l'urbanisme de connaître l'éventuel impact financier sur le budget communal.
Gant ar servij digoust-se e c'hall ar strollegezh karget eus ar c'hêraozañ gouzout ar pouez a c'hallfe bezañ gant ar raktres war budjed ar gumun.
Cependant, une participation financière est demandée à la commune si des travaux d'extension du réseau sont nécessaires (article 61 de la loi UH Urbanisme Habitat de 2003).
Ma vez ret ober labourioù evit astenn ar rouedad avat e vo goulennet digant ar gumun paeañ ul lodenn anezho (mellad 61 al lezenn UH Kêraozañ Annez eus 2003).
Pour connaître les modalités de la participation financières du SDE35, en fonction du type de travaux engagés, reportez-vous au guide des aides. 
Evit gouzout penaos e vez skoazelloù arc'hant digant SDE35 diouzh al labourioù a vez sevenet, sellit ouzh sturlevr ar skoazelloù.
Pour connaître l'interlocuteur du SDE35 sur votre secteur, reportez-vous à la carte des secteurs.
Evit gouzout piv eo an den-dave e SDE35 evit ho takad, sellit ouzh kartenn an takadoù.
Le SDE35 est un acteur important dans l'aménagement du territoire en Ille-et-Vilaine.
Un oberer a bouez eo SDE35 evit terkañ an tiriad en Il-ha-Gwilen.
Porteur de la compétence pour la distribution publique d'électricité sur la totalité du département, le SDE35 exerce la maîtrise d'ouvrage. Pour réaliser des extensions du réseau de distribution d'électricité afin de répondre aux besoins d'alimentation des particuliers (constructions neuves ou rénovations), des lotissements, des zones d'activité. Pour effacer les réseaux aériens électriques, téléphoniques et d'éclairage public. Pour renforcer et sécuriser les réseaux, uniquement sur les communes rurales.
Gantañ emañ ar gefridi bublik evit skignañ tredan en departamant a-bezh, rak-se eo mestr an oberiadur evit astenn ar rouedad skignañ tredan abalamour da respont da ezhommoù an dud (sevel tiez nevez pe adkempenn anezho), al lodennaouegoù, an takadoù obererezh, lemel ar rouedadoù tredan, pellgomz ha goulaouiñ foran diwar wel, kreñvaat ha suraat ar rouedadoù, er c'humunioù war ar maez hepken.
Chaque année, plus de 25 millions d'euros en moyenne sont investis sur les réseaux, ce qui représente plus de 1 000 chantiers.
Bep bloaz e vez lakaet ouzhpenn 25 milion a euroioù well-wazh evit ar rouedadoù, ar pezh a ya d'ober ouzhpenn 1 000 chanter.
L'exécution des travaux est confiée à des entreprises retenues à l'issue d'appel d'offres, générant localement près de 500 emplois directs.
Fiziet e vez al labour seveniñ e-barzh embregerezhioù hag a vez dibabet dre ur galv da ginnigoù ; diwar se e vez degaset labour war-eeun da dost da 500 a dud.
Les travaux engagés sur le réseau électrique.
Al labourioù sevenet war ar rouedad tredan.
Les interventions sur le réseau électrique basse et moyenne tension sont définies dans le contrat de concession.
Termenet eo an doare d'ober al labourioù war ar rouedad, koulz tredanvarr izel ha tredanvarr krenn, gant ar gevrat aotreadur.
Ces interventions sont partagées entre le SDE35 et le concessionnaire Enedis en fonction de leur nature et du régime rural ou urbain de la commune.
Dasparzhet e vez al labourioù etre SDE35 hag ar stal aotreet Enedis, diouzh o natur ha diouzh ma vezer en ur gumun war ar maez pe en ur gêr vras.
Pour connaître les modalités de la participation financières du SDE35, en fonction du type de travaux. 
Evit gouzout penaos e vez skoazelloù arc'hant digant SDE35 diouzh al labourioù a vez sevenet, sellit ouzh sturlevr ar skoazelloù.
Branchement et raccordement.
Lugañ ha kenstagañ.
Le raccordement permet de connecter une installation au réseau de distribution publique d'électricité.
Kenstagañ a vez graetevit gallout kevreañ ur staliadur ouzh ar rouedad skignañ tredan publik.
Un raccordement est à minium composé d'un branchement, réalisé par Enedis, mais peut également nécessiter une extension et/ou un renforcement par le SDE35 ou Enedis.
Kenstagañ a dalvez un obererezh lugañ d'an nebeutañ, sevenet gant Enedis, met ezhomm a vez a-wechoù da astenn ha/pe da greñvaat, ar pezh a vez graet gant SDE35 pe Enedis.
Le branchement est constitué du réseau en amont du disjoncteur ou de l'appareil de coupure en limite du réseau public de distribution.
Al lugelladur eo al lodenn eus ar rouedad a zo en argrec'h d'an disjunter pe d'ar benveg troc'hañ a zo war an harz gant ar rouedad skignañ publik.
Pour le branchement, la contribution financière est acquittée par le demandeur directement à Enedis.
Evit lugañ e vez paeet ar skodenn war-eeun da Enedis gant ar goulenner.
Les demandes de raccordement se font via la plateforme Enedis.
Graet e vez ar goulennoù kenstagañ dre ar savenn Enedis.
Les extensions permettent de connecter une installation au réseau de distribution publique d'électricité.
An astennoù a vez graet evit kevreañ ur staliadur ouzh ar rouedad skignañ tredan publik.
Suivant sa puissance, l'extension peut nécessiter un renforcement du réseau.
Diouzh ar c'hreñvder e vez ret a-wechoù kreñvaat ar rouedad.
Le SDE35 accompagne les communes dans le développement de leur urbanisme en tant que maître d'ouvrage de toutes les extensions de réseaux électriques pour de nouveaux besoins tels que les lotissements, les zones d'activités, les particuliers, les bâtiments communaux.
SDE35 a sikour ar c'humunioù da gêraozañ evel mestr an oberiadur evit kement a sell ouzh astenn ar rouedadoù tredan evit ezhommoù nevez evel lodennaouegoù, takadoù obererezh, tud prevez, savadurioù kumunel.
Une extension individuelle permet l'alimentation en électricité d'une maison individuelle ou d'une opération pour 2 lots maximums.Une extension collective permet l'alimentation en électricité de zones d'activités économiques, agricoles, lotissements.
Gant un astenn a-hiniennoù e c'haller pourchas tredan d'un ti prevez pe evit div lodenn d'ar muiañ...Gant un astenn a-stroll e c'haller pourchas tredan d'an takadoù obererezh ekonomikel, d'an takadoù labour-douar, d'al lodennaouegoù.
Pour connaître les démarches selon votre projet, consultez nos fiches pratiques.
Evit gouzout peseurt difraeoù ober diouzh ho raktres, sellit ouzh hor fichennoù pleustrek.
Accueil Extension au SDE35.
Degemer Astenn e SDE35.
Liste des documents à fournir et à retourner.
Roll an teulioù da bourchas ha da adkas.
L'effacement coordonné est la mise en souterrain simultanée des réseaux aériens d'électricité, d'éclairage public et de télécommunications.
Lemel diwar wel kenurzhiet eo lakaat, war ar memes tro, ar rouedadoù tredan, goulaouiñ foran ha pellgehentiñ a zo en aer, da dremen dindan zouar.
Ces travaux concourent à la sécurisation des réseaux, à la réduction des temps de coupure et à l'embellissement des centres villes.
Gant al labourioù-se e vez sikouret suraat ar rouedadoù, berraat ar mareoù troc'h ha kaeraat kreiz ar c'hêrioù.
La collectivité formule par écrit sa demande auprès du SDE35 afin d'obtenir un avant-projet sommaire (APS).
Sevel a ra ar strollegezh he goulenn dre skrid digant SDE35 abalamour da gaout ur raktres berr-ha-berr (APS).
Dès la réception de l'APS accompagné d'un chiffrage des travaux, la collectivité délibère pour confirmer son accord sur le projet et sollicite la réalisation d'une étude détaillée.
Kerkent ha resevet an APS gant priz rakjedet al labourioù e vez kendivizet gant ar strollegezh a-raok aprouiñ ar raktres ha neuze goulenn ma vo graet ur studiadenn dre ar munud.
Le SDE35 lance l'étude détaillée du projet.
SDE35 a ro lañs d'ar studiadenn dre ar munud war ar raktres.
Une fois celle-ci réalisée, y compris le choix du matériel d'éclairage public et le projet détaillé du réseau téléphonique, la collectivité approuve ce dossier via une délibération.
Ur wech graet ar studiadenn, a verker enni peseurt dafar goulaouiñ foran a zo bet dibabet ha raktres ar rouedad pellgomz dre ar munud, e rank ar strollegezh kemer un diviz evit aprouiñ an teuliad.
Après réception de la délibération et engagement définitif de la collectivité, le Bureau syndical examine les dossiers et accorde les financements.
Goude bezañ resevet diviz ar strollegezh hag hec'h engouestl da vat, e vez sellet ouzh an teuliadoù hag asantet d'ar skodennoù arc'hant gant Burev ar sindikad.
Le SDE35 lance la réalisation des travaux.
SDE35 a grog gant al labourioù.
Le renforcement est l'adaptation de la capacité du réseau d'électricité aux besoins des
Kreñvaat eo lakaat barregezh ar rouedad tredan da vont diouzh ezhomm an implijerien.
usagers. Sont considérés comme prioritaires, une alimentation présentant des chutes de tension supérieures à 10%, un état de surcharge d'un poste de transformation ou une contrainte d'intensité du réseau.
An traoù d'ober war o zro kentañ-wellañ : digreskoù tredanvarr en tu all da 10% a-fet pourchas, re a vec'h gant ur post treuzfurmiñ pe diaezamantoù er rouedad diwar stankted.
La sécurisation des réseaux consiste à supprimer progressivement les réseaux basse tension aérien en fils nus qui sont les réseaux les plus incidentogènes, fragiles et sensibles aux éléments extérieurs.
Suraat ar rouedadoù eo lemel tamm-ha-tamm ar rouedadoù tredanvarr izel en aer gant orjalennoù dizolo pa'z int ar rouedadoù breskañ ha kizidikaat ouzh an elfennoù diavaez, lec'h ma c'hall traoù zo mont a-dreuz an aliesañ.
Ces réseaux, construits massivement au début de l'électrification dans les années 1950, sont remplacés par des réseaux isolés en souterrain ou par des réseaux torsadés en aérien.
Savet e oa bet rouedadoù seurt-se e-leizh er bloavezhioù 1950, pa oad krog gant an tredanaat. En o flas e vez staliet rouedadoù difuet danzouar pe rouedadoù tortiset en aer.
Le renforcement et la sécurisation du réseau électrique contribuent à l'amélioration de la qualité de l'électricité distribuée.
Kreñvaat ha suraat ar rouedad tredan a sikour gwellaat kalite an tredan a vez skignet.
Les opérations de sécurisation sont décidées par le SDE35 en coordination avec Enedis, via un plan de programmation pluriannuel de 4 ans.
Divizet e vez an oberoù suraat gant SDE35 asambles gant Enedis, dre ur steuñv programmiñ war 4 bloaz.
Le SDE35 réalise et finance 100 % des travaux sur le territoire des communes rurales et ENEDIS finance et réalise les travaux sur le territoire des communes urbaines.
Gant SDE35 e vez sevenet hag arc'hantet 100 % eus al labourioù er c'humunioù war ar maez ha gant ENEDIS e vez arc'hantet ha sevenet al labourioù er c'hêrioù.
ENEDIS, le gestionnaire du réseau, suit régulièrement le niveau de la tension sur les ouvrages et anticipe les besoins de renforcement.
ENEDIS, merer ar rouedad, a sell pizh ingal ouzh live an tredanvarr war an ostilhoù hag ober a ra war-dro diarbenn an ezhommoù kreñvaat.
Toutefois, un client qui constate des variations importantes de la tension qui lui est délivrée peut s'adresser à son fournisseur d'énergie.
Daoust da se e c'hall ar pratikoù mont e darempred gant o fourchaser energiezh pa welont cheñchamantoù bras gant an tredanvarr a vez degaset dezho.
Celui-ci valide la demande et informe son client des suites données.
Gwiriet e vez ar goulennoù gant ar pourchaser a ro keloù d'ar pratikoù war ar pezh a vo graet da neuze.
Tension trop faible, coupures fréquentes ?
Re izel eo an tredanvarr, troc'hoù a vez alies ?
Vous pouvez nous le signaler en complétant et en nous adressant le formulaire de réclamation rempli.
Gallout a rit reiñ deomp da c'houzout gant ar furmskrid klemm da vezañ leuniet ganeoc'h ha kaset deomp goude.
Pour connaître les démarches spécifiques à votre projet, consultez nos fiches pratiques.
Evit anaout an difraeoù a glot gant ho raktres, sellit ouzh hor fichennoù pleustrek
Maîtrise de la demande d'électricité du réseau.
Mestroni ar goulenn tredan er rouedad.
Une action de Maîtrise de la Demande en Électricité (MDE réseau) consiste à mettre en place, pour des clients en contrainte de tension, des solutions techniques rentables, en alternative aux travaux de renforcements de lignes basse tension.
Un obererezh Mestroni ar Goulenn Tredan (MGT rouedad) a dalvez staliañ diskoulmoù teknikel ampletus evit pratikoù lakaet diaes a-fet tredanvarr, e-lec'h ober labourioù evit kreñvaat linennoù tredanvarr izel.
Les opérations de MDE réseaux peuvent bénéficier d'un financement partiel par le FACE (Fond d'Amortissement d'Électrification Rurale).
Gallout a reer arc'hantaouiñ ul lodenn eus an obererezhioù MGT rouedad gant ar FACE (font traolañ an tredanaat war ar maez).
En 2015, le SDE35 a expérimenté cette démarche sur le territoire de la communauté de communes du Coglais, au nord-est du département.
E 2015 e oa bet arnodet kement-se gant SDE35 e kumuniezh-kumunioù ar Gougleiz, e biz an departamant.
La problématique concernait des baisses de tension et de surtension sur deux départs contraints.
An dalc'h a oa gant digreskoù tredanvarr ha gant usvarr evit daou boent loc'hañ destrizh eno.
Trois équilibreurs de réseau ont été placés en amont des compteurs individuels permettant une résorption très efficace des défauts de qualité d'énergie, pour un coût près de quatre fois moins onéreux que des travaux d'extensions ou de renforcement.
Staliet ez eus bet tri c'hempouezer rouedad en argrec'h d'ar c'honterioù hiniennel evit gallout koazhañ ar sioù a-fet kalite an energiezh en un doare efedus-tre hag a goust peder gwech nebeutoc'h eget al labourioù astenn pe kreñvaat.
En 2016, deux nouvelles solutions de MDE ont pu être mises en œuvre à Mécé et Sens-de Bretagne ; elles ont permis ainsi d'éviter deux opérations coûteuses de renforcement
E 2016 e oa bet lakaet daou ziskoulm MGT e pleustr e Mezieg hag e Sen ; evel-se ez eus gallet chom hep dispign kalz arc'hant e-barzh labourioù kreñvaat e daou lec'h.
Les collectivités membres du SDE35 sont éligibles à des aides complémentaires pour l'équipement de bornes marchés et parking camping.
Gallout a ra ar strollegezhioù ezel eus SDE35 kaout skoazelloù arc'hant ouzhpenn evit staliañ bonnoù evit marc'hadoù, parklec'hioù ha tachennoù-kampiñ.
Un paysage énergétique en mutation.
Bed an energiezh o cheñch.
Développement de la mobilité électrique, production d'énergies renouvelables... le réseau électrique doit s'adapter à ces nouvelles évolutions et devenir intelligent afin de répondre à un défi grandissant : la gestion de l'équilibre sur le réseau.
Diorren ar fiñvusted tredan, produiñ energiezhioù nevezadus... ret eo d'ar rouedad tredan mont diouzh an emdroadurioù nevez ha dont da vezañ naouek evit respont d'un dalc'h brasoc'h-bras : merañ ar c'hempouez war ar rouedad.
Les sources d'énergie renouvelables vont prendre une part de plus en plus importante dans la production d'électricité.
Muioc'h-mui a bouez a vo gant ar mammennoù energiezh nevezadus evit produiñ tredan.
Or, ces sources d'énergie sont variables et l'équilibre sur le réseau est plus complexe.
Ar pezh zo, war gemm e vez ar mammennoù energiezh-se ha diwar se eo diaesoc'h kempouezañ ar rouedad.
Un réseau électrique intelligent, appelé également "smart grids" s'adapte aux contraintes.
Gant ur rouedad tredan naouek, a reer "smart grids" anezhañ ivez, e c'haller mont diouzh ar redioù.
Equipé de capteurs, il récolte et communique des données.
Kaptorioù zo gantañ, gant se e c'hall dastum ha kas roadennoù.
Grâce à ces informations, des ajustements automatiques des flux d'électricité sont possibles et permettent une gestion plus efficace du réseau électrique.
Gant an titouroù-se e c'haller reizhañ emgefre ar redoù tredan ha merañ ar rouedad en un doare efedusoc'h.
Modélisation des travaux.
Modelekadur ar rouedadoù.
Grâce à son expertise sur les réseaux électriques, le SDE35 participe activement au développement des smart grids sur son territoire.
Gant e skiant-prenet war ar rouedadoù tredan e c'hall SDE35 kemer perzh da vat evit diorren ar smart grids war e dakad.
Le SDE35 est, depuis 2015, partenaire du projet SMILE, qui a pour objectif de développer les entreprises et les actions autour des "Réseaux Électriques Intelligents".
Abaoe 2015 e kenlabour SDE35 gant ar raktres SMILE abalamour da ziorren an embregerezhioù hag an oberoù war ar "Rouedadoù Tredan Naouek".
Le SDE35 pilote des études de modélisation de réseaux sur son territoire.
Renet e vez studiadennoù modelekadur ar rouedadoù gant SDE35 war e dakad.
Intégration des énergies renouvelables sur réseaux électriques HTA/BT.
Ober gant an ernergiezhioù nevezadus war ar rouedadoù HTA/BT.
Le SDE35 accompagne les territoires pour identifier leurs potentiels et développer de nouveaux réseaux (électrique/gaz/chaleur...).
Sikour a ra SDE35 an tiriadoù da anaout an danvez a zo enno war an dachenn-se ha da ziorren rouedadoù nevez (tredan/gaz/tommañ...).
Des études ont ainsi été menées sur des projets de desserte de gaz notamment.
E-giz-se ez eus bet kaset studiadennoù da benn war raktresoù evit skignañ gaz, da skouer.
Le SDE35 souhaite développer les liens entre réseaux électriques et réseaux gaz et les opportunités de stockage des énergies renouvelables associées.
Fellout a ra da SDE35 stankaat al liammoù etre ar rouedadoù tredan hag ar rouedadoù gaz ha stokañ a-stroll an energiezhioù nevezadus pa vez tro d'en ober.
Mobilités de demain et réseaux.
Fiñvusted an amzer-da-zont ha rouedadoù.
L'objectif est de parvenir à identifier la stratégie du choix des vecteurs d'énergie pour répondre aux besoins de mobilité du territoire, en prenant en compte les évolutions du parc de véhicules électriques et des installations de recharge, les flux de déplacement, les capacités de production du réseau de gaz, d'électricité, etc.
Ar pal eo dont a-benn da dermeniñ ar strategiezh a-fet dibab an doareoù ma vo skignet an energiezhioù evit respont d'an ezhommoù fiñvusted en tiriad. Evit kement-se e vo dalc'het kont eus kresk an niver a girri tredan hag ar staliadurioù adkargañ, red ar monedone, barregezhioù ar rouedadoù evit a sell ouzh produiñ gaz ha tredan, ha kement zo.
Une nouvelle compétence optionnelle.
Ur varregezh nevez da zibab.
Le SDE35 a été sollicité en 2017 par deux communautés de communes ( Roche aux fées Communauté et Couesnon Marches de Bretagne) afin d'étudier la possibilité de créer un réseau de gaz naturel sur leur territoire.Par délibération du 6 juillet 2017, le SDE35 a activé sa compétence optionnelle gaz pour pouvoir accompagner ces communes : dans le cadre des compétences optionnelles prévues dans ses statuts, le SDE35 peut en effet exercer la compétence d'autorité organisatrice des missions de service public afférent au développement et à l'exploitation des réseaux publics de distribution de gaz, après transfert de cette compétence par les communes traversées.Désormais, les collectivités qui le souhaitent peuvent transférer au SDE35 leur compétence de distribution publique de gaz.
Goulennet e oa bet ali SDE35 gant div gumuniezh-kumunioù (Maen ar Boudiged Kumuniezh ha Kumuniezh-kumunioù Kouenon Marzoù Breizh) e 2017 evit studiañ penaos e c'hallfed krouiñ ur rouedad gaz naturel en o ziriad.Dre an divizadeg eus ar 6 a viz Gouere 2017 en deus lakaet SDE35 e varregezh gaz da dalvezout evit gallout sikour ar c'humunioù-se : e-barzh ar barregezhioù diret rakwelet en e statudoù e c'hall SDE35 seveniñ ar varregezh aotrouniezh a aoz ar c'hefridioù servij publik stag ouzh diorren ha korvoiñ ar rouedadoù publik dasparzhañ gaz, goude ma vefe bet treuzkaset o barregezh gant ar c'humunioù a dremen ar rouedadoù drezo. Hiviziken e c'hall ar strollegezhioù, ma karont, kas da SDE35 o barregezh da zasparzhañ gaz d'an dud.
Diagnostic du réseau public de gaz.
Diagnostik ar rouedad gaz public.
Il permet d'anticiper le développement du réseau de gaz pour répondre aux besoins d'aménagement de la commune ou de l'intercommunalité.
Gantañ e c'haller ragempentiñ diorren ar rouedad gaz evit respont da ezhommoù terkañ ar gumun pe an etrekumunelezh.
Le diagnostic dresse un état des lieux du réseau, mesure sa capacité, priorise et programme les travaux.En 2019, des études de faisabilité technique et économique ont été menées pour deux nouvelles concessions de desserte en gaz sur le territoire de Retiers et de Saint-Germain-en-Coglès.
Gant an diagnostik e renabler an traoù mat hag an traoù fall er rouedad, e vuzuilher he barregezh, e tivizer peseurt labourioù a vo da ober a-raok ar re all hag e programmer anezho.E 2019 e oa bet kaset studiadennoù greadusted teknikel hag ekonomikel da benn evit daou anzavad nevez evit pourchas gaz e kumunioù Rester ha Sant-Jermen-Gougleiz.
Le but : réduire les consommations d'énergie et lutter contre la pollution lumineuse.
Ar pal : beveziñ nebeutoc'h a energiezh ha stourm ouzh ar saotradur degaset gant ar re a c'houloù.
Conseil en sobriété énergétique.
Kuzuliañ evit digreskiñ beveziñ an energiezh.
Redéfinir son projet d'éclairage public.
Adtermeniñ e raktres a-fet goulaouiñ foran.
Le SDE35 agit en faveur de la sobriété énergétique et accompagne les 190 collectivités qui lui ont délégué la compétence à réaliser des économies d'énergies en redéfinissant leur projet d'éclairage public.
Labourat a ra SDE35 evit digreskiñ beveziñ an energiezh ha sikour a ra ar 190 a strollegezhioù o deus fiziet ennañ ar gefridi evit espern an energiezh diwar adtermeniñ o raktres a-fet goulaouiñ foran.
Ce sont près de 60 000 points lumineux qui sont gérés par le SDE35 et sur lesquels une politique volontariste d'abaissement de l'éclairage est menée afin de réduire massivement les consommations d'éclairage public.
Tost da 60 000 a boentoù goulaouiñ a vez meret gant SDE35 hag enno e vez renet ur politikerezh youlek evit digreskiñ al live sklêrijennañ abalamour da zigreskiñ an dispignoù evit ar goulaouiñ foran.
Des travaux pour réduire ses consommations d'énergie.
Labourioù evit digreskiñ beveziñ an energiezh.
Le SDE35 propose différents types de travaux qui agissent directement sur la consommation d'énergies de la commune.
Kinnig a ra SDE35 meur a seurt labourioù disheñvel hag o deus ul levezon war-eeun war beveziñ energiezh ar c'humunioù.
La rénovation des installations énergivores avec des luminaires "nouvelle génération" plus performants, fonctionnels, durables et limitant la pollution lumineuse.
Evit nevesaat ar staliadurioù a lonk kalz energiezh, staliañ goulaouennoù "rummad nevez" efedusoc'h, aes ober ganto, padus ha n'int ket ken noazus a-fet sklêrijenn.
L'installation de sources lumineuses peu énergivores et l'éradication systématique des lampes à vapeur de mercure type Ballon Fluo (BF).
Staliañ mammennoù goulaouiñ ha ne lonkont ket kement a energiezh ha paouez da vat d'ober gant lampoù hag a gerzh gant aezhenn arc'hant-bev evel ar Bolotennoù Fluo (BF).
L'installation de système de détection de présence de personnes et/ou des véhicules permettant de réduire les durées de fonctionnement.
Staliañ ur reizhiad da spurmantiñ bezañs tud pe kirri abalamour da verraat ar pad ma vez an traoù o vont en-dro,
L'installation d'horloges astronomiques permettant de programmer et moduler les éclairages en fonction du cycle solaire.
Staliañ horolajoù steredoniel evit gallout programmiñ ha lakaat ar goulaouiñ da vont diouzh kelc'hiad an heol.
Le SDE35 a activement participé au programme national "territoires à énergie positive pour la croissance verte" (TEPCV), qui visait à soutenir les actions de réduction de la consommation énergétique.
Kemeret en doa SDE35 perzh er programm broadel "tiriadoù gant energiezh pozitivel evit ar c'hresk glas" (TEPCV) a oa e bal skoazellañ an oberoù evit beveziñ nebeutoc'h a energiezh.
Des aides financières de l'Etat ont été mobilisées pour la rénovation des installations d'éclairage public énergivores à hauteur de 80 % des montants engagés, dont 30 % pris en charge par le SDE35.
Lakaet ez eus bet skoazelloù arc'hant gant ar Stad evit nevesaat an ostilhoù goulaouiñ foran a lonk kalz a energiezh. Sevel a ra ar skoazelloù da 80% eus an dispignoù, en o zouez e vez kemeret 30% e karg gant SDE35.
En 2020, le SDE35 poursuit son action en proposant des aides à la rénovation et en travaillant à la mise en œuvre de Programme Pluriannuels d'Investissement (PPI) pour la rénovation du parc d'éclairage avec les communes volontaires.
E 2020 e talc'h SDE35 gant e oberoù pa ginnig skoazelloù da nevesaat ha pa labour evit sevel ar PPI (Programm Postañ Liesvloaziek) evit nevesaat an ostilhoù goulaouiñ gant ar c'humunioù a fell dezho.
L'éclairage public est une des compétences du SDE35 proposée aux communes d'Ille-et-Vilaine.
Ar goulaouiñ foran zo unan eus kefridioù SDE35 kinniget da gumunioù Il-ha-Gwilen.
En 2020, 185 collectivités font confiance au SDE35 pour la gestion de leur patrimoine d'éclairage public.
E 2020 ez eus 185 a strollegezhioù hag o deus fiziet e SDE35 ar pezh a sell ouzh merañ o goulaouiñ foran.
Le SDE35 assure la maîtrise d'ouvrage et la maîtrise d'œuvre des travaux neufs ainsi que la maintenance et l'exploitation des installations.
Ober a ra SDE35 war-dro mestroniezh an oberiadur ha mestroniezh al labourioù evit sevel traoù nevez hag ivez evit delc'her an ostilhoù a-ratre ha korvoiñ anezho.
Le SDE35 veille à proposer des solutions optimales, économes en énergie, tant pour les travaux neufs que pour la gestion du fonctionnement.
Klask a ra SDE35 kinnig an diskoulmoù gwellañ, evit espern energiezh, koulz evit sevel traoù nevez hag evit merañ ar mont en-dro.
Le SDE35 propose à ses collectivités adhérentes un outil opérationnel de gestion de la maintenance de leurs installations d'éclairage public.
Kinnig a ra SDE35 d'ar strollegezhioù ezel ur benveg oberiant evit merañ al labour delc'her o ostilhoù goulaouiñ foran a-ratre.
Le suivi de la maintenance s'effectue de manière dématérialisée, grâce à une interface web accessible.
Gallout a reer gouzout pelec'h e vezer en em gavet evit an trezalc'h en un doare dizanvezel gant un etrefas web digor d'an dud.
Accédez au logiciel de maintenance.
Evit digeriñ ar meziant trezalc'h.
Quelles types d'opérations comprend la compétence EP du SDE35 ?
Peseurt labourioù zo stag ouzh ar gefridi EP gant SDE35 ?
Maintenance préventive.Les interventions de maintenance préventive visent à limiter les défaillances des installations d'éclairage public.
Trezalc'h dizarbenn.Gant an trezalc'h dizarbenn e vez digresket niver ar faziadennoù gant an ostilhoù goulaouiñ foran.
Elles permettent de vérifier le bon fonctionnement du parc (luminaires et appareils de commande et de contrôle dans les armoires), de régler les horloges, de nettoyer les installations et de remplacer si nécessaire les sources lumineuses en fin de vie.
Ganto e c'haller gwiriañ ez a mat ar binvioù en-dro (ar goulaouennoù hag ar binvioù lankañ ha kontrolliñ en armelioù), reizhañ an horolajoù, naetaat ar staliadurioù ha cheñch ar mammennoù goulaouiñ erru kozh pa vez ezhomm.
Dépannages et petits travauxTravaux de maintenance ayant pour objectif de rétablir les installations d'éclairage public suite à des évènements non prévus.
Addresañ ha labourioù bihan.Labourioù trezalc'h hag a zo graet evit lakaat an ostilhoù goulaouiñ foran da vont en-dro adarre da-heul darvoudoù dreistordinal.
En cas de dysfonctionnement observés par la commune, celle-ci peut effectuer une demande en ligne d'intervention.
Pa vez merzet gant ur gumun bennak ned a ket an traoù en-dro evel m'eo dleet, e c'hall goulenn enlinenn ma teuy hor servijoù da ingalañ an traoù.
En fonction de l'urgence de la situation, il existe 3 types de dépannage (normal, accéléré et d'urgence) avec des délais d'intervention gradués.Les installations d'illuminations du patrimoine et d'éclairage sportif ne sont pas assujetties à un entretien préventif mais seulement à des dépannages au coup par coup.
Diouzh ma vez mallus pe mallusoc'h an traoù ez eus tri seurt doare da emellout (ordinal, primoc'h ha mallus) gant meur a zerez evit an termenoù.Evit ar staliadurioù evit goulaouiñ monumantoù hag abadennoù sport n'eur ket rediet d'ober ur c'hempenn dizarbenn, ret eo addresañ pa vez ezhomm hepken.
On remarque que le taux de dépannage est donc plus important pour ces 2 types d'installation.
Gwelet a reer neuze e vez muioc'h a oberoù addresañ evit an daou seurt staliadurioù-se.
Le SDE35 gère le patrimoine d'éclairage public des communes adhérentes et toutes les obligations associées : réponses aux DT et DICT et aux projets des tiers, consignations et déconsignations, cartographie, etc.
Merañ a ra SDE35 glad ar c'humunioù ezel evit a sell ouzh ar goulaouiñ foran hag an holl redioù a zeu da-heul : respont d'an DT (disklêriadurioù labourioù) ha d'an DICT (dislêriadurioù youl d'ober labourioù) ha d'ar raktresoù a-berzh an dredeourien, tredeogañ ha didredeogañ, kartennouriezh ha kement zo.
Il s'engage, aux côtés des communes, dans une action volontariste de renouvellement des installations d'éclairage public afin de lutter contre leur vétusté et réduire les consommations.
Asambles gant ar c'humunioù e stag SDE35 gant oberoù youlek evit nevesaat ar staliadurioù goulaouiñ foran abalamour da lemel an traoù erru kozh ha da zispign nebeutoc'h a energiezh.
Pourquoi rejoindre la compétence EP du SDE35 ?
Perak emezelañ er gefridi EP gant SDE35 ?
La mutualisation à l'échelle du SDE35 permet aux collectivités de rationaliser les coûts et la gestion du patrimoine.
Kenlodennañ gant SDE35 d'ar strollegezhioù da c'hallout poellekaat ar c'houst ha mererezh ar glad.
D'optimiser la performance (performance énergétique, qualité de l'éclairage, sécurité des installations, coûts de fonctionnement...).
Gwellekaat ar perzhioù (perzhioù energetek, kalite ar goulaouiñ, surentez ar staliadurioù, priz ar mont en-dro...).
De fédérer les moyens techniques et humains.
Kenlodennañ ar binvioù hag an dud.
D'améliorer la planification et le suivi technique ou administratif des opérations réalisées.
Gwellaat ar steuñviñ hag ar skoazell teknikel pe melestradurel evit an oberoù a vez sevenet.
De mettre en œuvre les préconisations et le schéma directeur de rénovation, à l'occasion du diagnostic des installations d'éclairage public (remise à niveau de la sécurité électrique des armoires de commande et des raccordements au point lumineux).
Lakaat an erbedennoù hag ar bratsres-ren nevesaat e pleustr pa vez graet diagnostik ar staliadurioù goulaouiñ foran (adlakaat en he reizh a-fet tredan surentez an armelioù ren hag ar c'henstagadurioù er poent goulaouek).
De bénéficier d'une expertise technique.
Kaout alioù teknikel fur.
Comment bénéficier de la compétence EP du SDE35 ?
Penaos en em vataat eus ar gefridi EP gant SDE35 ?
L'adhésion des collectivités nécessite une délibération de l'organe délibérant.
Dav eo d'an organ divizout kemer un diviz evit asantiñ da emezeladur ur strollegezh.
Les travaux d'éclairage public sont réalisés par le SDE35 pour les collectivités ayant transféré leur compétence, avec une contribution en fonction du niveau de richesse de la commune.
Gant SDE35 e vez graet al labourioù goulaouiñ foran evit ar strollegezhioù o deus fiziet ar gefridi-se ennañ. Pep a skodenn a vez roet gant ar c'humunioù, diouzh o finvidigezh.
Pour les autres communes, le SDE35 peut intervenir par mandat de maîtrise d'ouvrage dans le cadre d'effacement coordonné de réseaux ou plus généralement par l'attribution de subventions.
Evit ar c'humunioù all, gallout a ra SDE35 ober labourioù diwar urzh mestroniezh an oberiadur pa vez oberoù kenurzhiet evit lemel ar rouedadoù diwar wel pe, peurliesañ, pa vez skoaziadennoù.
Les investissements en éclairage public.
Postañ er goulaouiñ foran.
Les travaux de matériels d'éclairage public consistent en l'implantation de points lumineux et la réalisation du réseau électrique les alimentant.Le SDE35 réalise pour le compte des collectivités et à leur demande l'ensemble des travaux d'investissement.Les ouvrages d'éclairage public sont constitués des matériels qui regroupent les mâts, les candélabres, les appliques, les consoles et les luminaires et du réseau les alimentant.Les ouvrages réalisés sont rétrocédés à leur achèvement par convention à la commune qui en devient propriétaire et en assure l'exploitation.
Evit al labourioù a sell ouzh ostilhoù goulaouiñ foran e vez staliet poentoù goulaouek ha savet ar rouedad da bourchas tredan dezho.Ober a ra SDE35 war-dro an holl labourioù postañ evit ar strollegezhioù war o goulenn.Gwernioù, kantolorioù bras, kleuzeurioù, korbelloù, goulaouennoù hag ar rouedad a zegas tredan dezho a ya d'ober ar staliadurioù goulaouiñ foran.Ur wech sevenet ar staliadurioù-se e vezont adwerzhet dre genemglev d'ar c'humunioù a zo perc'henn warno hag a ra war-dro korvoiñ anezho diwar neuze.
Type de travaux réalisés par le SDE35.
Ar seurtoù labourioù sevenet gant SDE35.
Extension, effacement, rénovation, installation de points d'éclairage avec une alimentation électrique autonome, mise en valeur par la lumière de sites et monuments, éclairage de terrains de sports.
Astenn, lemel diwar wel, nevesaat ar rouedadoù, staliañ poentoù goulaouiñ gant un doare emren da bourvezañ tredan, lakaat lec'hioù ha monumantoù war wel, goulaouiñ tachennoù sport.
La réforme législative et réglementaire relative à la sécurité des travaux à proximité des réseaux est en vigueur depuis le 1er Juillet 2012.
Abaoe ar 1añ a viz Gouere 2012 e talvez adreizh al lezennoù hag ar reolennoù a sell ouzh surentez al labourioù tost ouzh ar rouedadoù.
Elle implique fortement les collectivités locales qui sont des acteurs majeurs dans le domaine des travaux publics.
Sellet a ra kalz ouzh ar strollegezhioù lec'hel hag a zo obererien a bouez war dachenn al labourioù foran.
Tous les plans d'ouvrages souterrains sensibles pour la sécurité fournis en réponse aux déclarations DT/DICT devront avoir un géo référencement de classe A (précision à 40 cm).
Kement steuñv evit staliadurioù danzouar hag a c'hall bezañ skoemp evit ar surentez, roet evit respont d'an disklêriadurioù DT/DICT, a ranko kaout ur geodaveenniñ live A (resis war-bouez 40 cm).
Au plus tard le 1er janvier 2020 dans les unités urbaines au sens de l'INSEE.
D'an diwezhatañ d'ar 1añ a viz Genver 2020 en unvezioù kêrel hervez an EBSSA.
Au plus tard le 1er janvier 2026 sur tout le territoire national.
D'an diwezhatañ d'ar 1añ a viz Genver 2026 e pep lec'h er vro.
Le SDE35 vient d'attribuer un marché de détection des réseaux et de contrôle des plans de récolement des travaux engagés par le Syndicat.
Emañ SDE35 o paouez fiziout ur marc'had evit diskoachañ ar rouedadoù ha kontrolliñ ar steuñvoù renabliñ al labourioù renet gant ar Sindikad.
Ce géo-référencement sera réalisé en premier lieu dans les unités urbaines (sens INSEE).
Graet e vo ar geodaveenniñ en unvezioù kêrel (hervez an EBSSA) da gentañ.
A la fin de l'année 2019, 3 communes ont été détectées :Servon-sur-Vilaine, Saint-Aubin d'Aubigné, Maen-Roch du côté de Saint-Etienne-en-Coglès.Début 2020, les bons de commande pour les communes de Domloup, Melesse, Maen-Roch côté St-Brice-en-Cogles, Rannée, Crévin,Hirel et La Fresnais ont été envoyés aux entreprises
E fin 2019 e oa bet graet al labour diskoachañ e 3 c'humun : Servon, Sant-Albin-Elvinieg, Maen-Roc'h evit a sell ouzh Sant-Stefan-Gougleiz.E deroù 2020 e oa bet kaset ar paperennoù urzhiadiñ d'an embregerezhioù evit kumunioù Domloup, Meled, Maen-Roc'h evit a sell ouzh Sant-Stefan-Gougleiz, Radenez, Kreven, Hirel hag an Onneg.
Le SDE35 est partenaire du projet SMILE (SMartIdeas to Link Energies) dont l'objectif est de déployer, dans l'Ouest français, un réseau énergétique intelligent, économique et cyber-sécurisé, qui généralise l'utilisation des énergies renouvelables.
Keveler eo SDE35 gant ar raktres SMILE (SMart Ideas to Link Energies) a zo e bal staliañ, e Kornôg Frañs, ur rouedad energetek naouek, espernus ha sibersuraet, hag a ra gant energiezhioù nevezadus hepken.
L'éclairage intelligent est intégré à SMILE avec des projets qui vont optimiser les consommations énergétiques tout en développant des services complémentaires innovants (sonorisation, panneaux à messages variables, capteurs, etc.)
Staliet e vez ar goulaouiñ naouek da-geñver SMILE gant oberoù hag a lakay gwellekaat an doare da veveziñ an energiezh ha, war un dro, diorren servijoù nevezus ouzhpenn (sonekaat, panelloù o c'hemennadennoù kemm-digemm, kaptorioù ha kement zo).
Le SDE35 accompagne techniquement et financièrement les projets d'éclairage public intelligent portés par des communes d'Ille-et-Vilaine.
Degas a ra SDE35 skoazelloù teknik hag arc'hant d'ar raktresoù goulaouiñ foran naouek douget gant kumunioù en Il-ha-Gwilen.
2 projets ont été réalisés en 2018.
Kaset e oa bet 2 raktres da benn e 2018.
Réduire nos besoins énergétiques.
Digreskiñ hon ezhommoù energiezh.
Le SDE35 s'inscrit dans la démarche Négawatt qui part du principe que l'énergie la moins polluante est celle qu'on ne consomme et ne produit pas.
Emañ SDE35 e-barzh an difrae Negawatt diazezet war ar bennaenn-mañ : an energiezh a saotr an nebeutañ eo an hini na vevezer ket ha na broduer ket.
Le SDE35 accompagne, apporte son soutien aux territoires et acteurs locaux dans la mise en place d'actions pour le développement des énergies renouvelables et pour une meilleure maîtrise de la demande en énergie, notamment par la sensibilisation aux enjeux de la transition énergétique.
SDE35 a zegas e skoazell d'an tiriadoù ha d'an obererien lec'hel evit sevel oberoù da ziorren an energiezhioù nevezadus ha da vestroniañ gwelloc'h ar goulenn energiezh, dreist-holl dre gizidikaat an dud ouzh dalc'hioù an treuzkemm energiezh.
Des enjeux territoriaux de taille !
Dalc'hoù a bouez evit an tiriad !
Bien qu'en progression constante, la production d'énergie renouvelable en Ille-et-Vilaine reste en deçà des objectifs nationaux et régionaux fixés pour répondre aux défis de la transition énergétique et à l'urgence climatique.
Ha pa vefe kresket ingal an energiezh padus produet en Il-ha-Gwilen e chom izeloc'h eget ar palioù a zo bet lakaet evit Frañs hag evit Breizh abalamour da lakaat an treuzkemm energiezh e pleustr ha da respont d'ar vallusted evit an hin.
Pour l'heure, moins de 10% de l'énergie électrique consommée en Ille-et-Vilaine est d'origine renouvelable, et les taux sont encore plus faibles pour le gaz.
Betek-henn e vez bevezet nebeutoc'h eget 10% a energiezh produet en un doare nevezadus en Il-ha-Gwilen, ha disteroc'h c'hoazh eo an dregantad evit ar gaz.
Le SDE35 s'est allié avec plusieurs acteurs du territoire pour relever ces défis et créer la SEM (société d'économie mixte) Energ'iV dont le principal objectif est de massifier le développement des énergies renouvelables en Ille-et-Vilaine.
Kevredet eo SDE35 gant meur a oberer en departamant evit respont d'an dalc'hoù-se ha krouiñ ar c'hevredad ekonomiezh kemmesk (KEK) Energ'iV a zo e bal pennañ diorren ar muiañ ar gwellañ an energiezhioù nevezadus en Il-ha-Gwilen.
Le SDE35 est un acteur investi dans la transition énergétique et l'évolution des réseaux et de leurs énergies.
Un oberer hag a laka bec'h evit an treuzkemm energiezh hag evit emdroadur ar rouedadoù hag an energiezhioù a zo enno eo SDE35.
Ainsi, il participe ou pilote plusieurs projets et actions innovantes portant sur les différentes sources d'énergies.
Rak-se e ren pe e kemer perzh e meur a raktres hag oberoù nevezadus war dachenn ar mammennoù energiezh.
Modélisation de réseaux.
Modelekadur ar rouedadoù.
Dans le cadre de l'appel à projet TIGA (Territoire d'Innovation et de Grande Ambition) mené par Rennes Métropole, le SDE35 a piloté un cas de modélisation de réseaux permettant de croiser production d'énergie, réseaux électriques et gaz, et mobilité.
Da-geñver ar galv da raktresoù TIGA (tiriad neveziñ ha youl vras ennañ), kaset en-dro gant Roazhon Meurgêr, en deus renet SDE35 un obererezh modelekaat ar rouedadoù hag a gemer ar produiñ energiezh, ar rouedadoù tredan ha gaz, hag ar fiñvusted e kont.
L'objectif est de parvenir à identifier la stratégie du choix des vecteurs d'énergie pour répondre aux besoins de mobilité du territoire, en prenant en compte les évolutions du parc de véhicules électriques et des installations de recharge, les flux de déplacement, les capacités de production du réseau de gaz, d'électricité, etc.
Ar pal eo dont a-benn da dermeniñ ar strategiezh a-fet dibab an doareoù ma vo skignet an energiezhioù evit respont d'an ezhommoù fiñvusted en tiriad. Evit kement-se e vo dalc'het kont eus kresk an niver a girri tredan hag ar staliadurioù adkargañ, red ar monedone, barregezhioù ar rouedadoù evit a sell ouzh produiñ gaz ha tredan, ha kement zo
L'étude de faisabilité a su démontrer tout l'intérêt du projet.
Gant ar studiadenn greadusted ez eus gallet diskouez pegen talvoudus e oa ar raktres.
La candidature de Rennes métropole n'ayant cependant pas été retenue dans le cadre de l'appel à projets TIGA, le SDE35 recherche des partenaires financiers prêts à poursuivre l'expérimentation.
N'eo ket bet dibabet Roazhon Meurgêr avat evit ar galv da raktresoù a-berzh TIGA, rak-se emañ SDE35 o klask kevelerien arc'hantaouiñ hag a vefe prest da zelc'her gant an arnodiñ.
Dans cette attente, le projet est actuellement en pause.
Da c'hortoz e chom ar raktres a-ispilh evit ar mare.
Accompagnement à la transition énergétique.
Sikour da seveniñ an treuzkemm energiezh.
Le Plan Climat Air Energie Territorial (PCAET).
Ar Steuñv Hin, Aer, Energiezh an Tiriad (SHAET).
La Loi relative à la Transition Energétique pour la Croissance Verte (LTECV) de 2015 rend obligatoire l'élaboration d'un Plan Climat Air Energie Territorial (PCAET) pour les intercommunalités de plus de 20 000 habitants.
Hervez al Lezenn war an Treuzkemm Energiezh evit ar C'hresk Glas (LTEKG) eus 2015 eo ret sevel rend ur Steuñv Hin, Aer, Energiezh an Tiriad (SHAET) evit an etrekumunelezhioù a zo ouzhpenn 20 000 a dud enno.
Outil de planification, le PCAET a pour but d'atténuer le changement climatique, de développer les énergies renouvelables et de maîtriser les consommations d'énergie.
Ur benveg steuñviñ eo ar SHAET abalamour da zisteraat ar cheñchamant hin, diorren an energiezhioù nevezadus ha mestroniañ an doare da veveziñ energiezh.
Concrètement, le PCAET comprend un diagnostic, une stratégie territoriale, un plan d'actions et un dispositif de suivi et d'évaluation.
Er SHAET, en un doare pleustrek, ez eus un diagnostik, ur strategiezh tiriadel, ur steuñv oberoù hag ur stignad evit evezhiañ ha priziañ an traoù.
Le rôle du SDE35 : accompagner les EPCI.
Roll SDE35 : skoazellañ an DPKE.
L'accompagnement du SDE35 aux 18 collectivités engagées dans une démarche PCAET en Ille-et-Vilaine, comporte plusieurs volets, et ce, à chaque étape de son élaboration : depuis la préfiguration jusqu'à la construction du plan d'actions.
Meur a zoare zo gant SDE35 evit skoazellañ an 18 strollegezh a zo gant ur SHAET en Il-ha-Gwilen, evit kement pazenn a vez : adalek ar raktres betek sevel ar steuñv oberoù.
A la demande des 18 intercommunalités, le SDE35 participe activement aux comités (Copil) et ateliers mis en place dans le cadre de la démarche PCAET.
War goulenn an 18 etrekumunelezh e vez kemeret perzh en un doare oberiant gant SDE35 er bodadoù (Copil) hag en atalieroù a vez aozet da-geñver ar SHAET.
Le SDE35 formalise ensuite ses contributions écrites sous forme de fiches actions.
Goude-se e laka ar SDE35 e guzulioù skrivet e stumm fichennoù oberoù.
Ces contributions sont toutes actées par délibération du Comité.
Dav eo d'an holl guzulioù-se bezañ asantet gant un diviz a-berzh ar Poellgor.
Les premières contributions du SDE35 ont été formulées pour le PCAET de Rennes Métropole en 2017.
Savet e oa kuzulioù kentañ SDE35 evit SHAET Roazhon Meurgêr e 2017.
Pour les autres territoires, les démarches d'élaboration ont majoritairement débutées en 2018 et se poursuivent jusque fin 2019 pour la majorité des territoires et fin 2020 pour les autres.
Evit al lodenn vrasañ eus an tiriadoù all e oa bet kroget e 2018 gant al labourioù evit sevel ar steuñvioù ; dalc'het e vo ganto betek fin 2019 evit al lodenn vrasañ anezho ha fin 2020 evit ar re all.
Sensibilisation à l'énergie.
Sachañ evezh an dud war an energiezh.
La sobriété énergétique passe avant tout par le changement de comportement et d'attitude pour infléchir la consommation énergétique. Le SDE35, en tant qu'acteur public des énergies, a un rôle central à jouer dans cette prise de conscience collective. Il mène ainsi des opérations de sensibilisation auprès de ses élus membres, du grand public et du public scolaire.
Evit diazezañ digresk beveziñ an energiezh e ranker, a-raok pep tra, cheñch boazioù hag emzalc'h. Un oberer publik war dachenn an energiezhioù eo SDE35, rak-se emañ e-kreiz ar jeu evit lakaat an holl da gompren pegen pouezus eo an dalc'h. Neuze e ra war-dro sachañ evezh an dilennidi ezel, ar re yaouank er skolioù hag an holl dud dre vras war an afer.
Un partenariat est noué avec l'ALEC de Rennes (Agence Locale de l'Energie et du Climat du Pays de Rennes) pour organiser des opérations de sensibilisation sur les enjeux de l'énergie auprès des élus.
Kevelerezh zo gant ALEH Roazhon (Ajañs Lec'hel an Energiezh hag an Hin e bro Roazhon) evit aozañ abadennoù da sachañ evezh an dilennidi war ar pezh a zo e dalc'h gant an energiezh.
Des rencontres sont organisées 1 à 2 fois par an, sous forme de petits déjeuners techniques et réunissent une cinquantaine de participants.
Ur wech pe ziv ar miz e vez dalc'het emgavioù e stumm dijunioù teknikel hag a vez bodet un hanter-kant bennak a dud enno.
Des experts viennent présenter un sujet lié à la transition énergétique et illustrent leurs propos en présentant des innovations ou expérimentations de terrain.
Dont a ra mailhed da gomz diwar-benn ur sujed liammet ouzh an treuzkemm energiezh. Diskouez a reont nevezadennoù pe arnodoù graet war an dachenn evit harpañ o displegadennoù.
L'objectif est à la fois de sensibiliser les élus aux enjeux de la sobriété énergétique et du développement des EnR, et de vulgariser des questions techniques liées aux réseaux d'énergie, aux mobilités bas-carbone et aux énergies renouvelables.
Ar pal eo, war un dro, sachañ evezh an dilennidi war an dalc'hoù liammet ouzh digresk beveziñ an energiezh ha diorren an energiezhioù nevezadus, ha brudañ e-touez an dud ar pezh a sell e-keñver an teknik ouzh ar rouedadoù energiezh, ar fiñvusted izelgarbon hag an energiezhioù nevezadus.
Dernières thématiques abordées
An temoù diwezhañ a zo bet pledet ganto.
Véhicules gaz, hydrogène et électrique : présentation des différents types de véhicules et essai de véhicules pour apprécier les différents types de conduite.
Karbedoù gaz, hidrogen ha tredan : kinnig ar seurtoù karbedoù hag esaeañ karbedoù evit arnodiñ ar mod da vleinañ anezho.
Autoconsommation photovoltaïque : évolutions règlementaires, présentation d'expérimentations en cours sur l'agglomération lorientaise.
Unanvevezerezh fotovoltaek : emdroadur ar reolennoù, kinnig arnodoù emeur oc'h ober e tolpad an Oriant.